भाजपा बोली- नेहरू रियल नहीं, रील हीरो थे; RJD ने नए संसद की ताबूत से तुलना की
Congress Shares Photo Comparing PM Modi to Nehru, BJP Responds with Another Image कांग्रेस के ऑफिशियल ट्विटर हैंडल ने एक फोटो शेयर किया, जिसमें PM मोदी को पंडित नेहरू से छोटा दिखाया गया है। इसके जवाब में भाजपा ने भी एक तस्वीर पोस्ट की
कांग्रेस के ऑफिशियल ट्विटर हैंडल ने एक फोटो शेयर किया, जिसमें PM मोदी को पंडित नेहरू से छोटा दिखाया गया है। इसके जवाब में भाजपा ने भी एक तस्वीर पोस्ट की। इसमें यह दिखाने की कोशिश की गई है कि पंडित नेहरू रियल नहीं, रील लाइफ हीरो थे।
अब इन दोनों तस्वीरों को लेकर राजनीति शुरू हो गई है। भाजपा नेता मंजिन्दर सिंह ने कहा कि यह अपमान केवल नरेंद्र मोदी का नहीं, बल्कि देश के पिछड़े वर्ग के लोगों का अपमान है। उन्होंने आगे कहा कि यह घटिया मानसिकता केवल और केवल गांधी परिवार में ही हो सकती है।
अब देखिए कांग्रेस का ट्वीट...
कांग्रेस के ट्वीट पर भाजपा का जवाब
RJD से भाजपा बोली- ताबूत आपका भविष्य
नई संसद को लेकर राष्ट्रीय जनता दल (RJD) ने एक ट्वीट के जरिए अपना विरोध जताया। RJD ने नई संसद की तुलना ताबूत से की। पार्टी ने ट्वीट में पूछा- ये क्या है? इसके जवाब में बिहार भाजपा ने ट्वीट किया- पहला चित्र आपका भविष्य है और दूसरा भारत का।
भाजपा नेता सुशील मोदी ने भी RJD के ट्वीट को लेकर कहा कि आज भले ही सभी दलों के लोगों ने भवन बहिष्कार किया हो, लेकिन कल सदन की कार्यवाही तो वहीं चलने वाली है। क्या राष्ट्रीय जनता दल ने यह तय कर लिया है कि वे नए संसद भवन का स्थायी रूप से बहिष्कार करेंगे? क्या वे लोकसभा की सदस्यता से इस्तीफा देंगे? ताबूत का चित्र दिखाने से ज्यादा अपमानजनक कुछ नहीं है।
संसद के इनॉगरेशन को लेकर विपक्षी नेताओं के बयान...
PM मोदी ने देश को सौंपी संसद की नई इमारत
हवन और मंत्रोच्चार के बीच प्रधानमंत्री नरेंद्र मोदी ने नई संसद का उद्घाटन किया। पूजन के बाद तमिलनाडु के मठों से आए अधीनम ने PM मोदी को सेंगोल सौंपा। प्रधानमंत्री ने साष्टांग प्रणाम के बाद इसे संसद में स्पीकर की कुर्सी के बगल स्थापित किया। इस दौरान लोकसभा स्पीकर ओम बिड़ला उनके साथ मौजूद थे।
सेंगोल स्थापना के बाद PM मोदी ने श्रमयोगियों का सम्मान किया, जो संसद के निर्माण में शामिल थे। इसके बाद सर्वधर्म सभा हुई। प्रार्थना सभा में केंद्रीय मंत्री और राज्यों के मुख्यमंत्री मौजूद थे। PM मोदी सुबह 7:30 बजे संसद पहुंचे और सबसे पहले राष्ट्रपिता महात्मा गांधी को नमन किया और फिर पूजन में शामिल हुए।
कार्यक्रम की कुछ तस्वीरें... 
ये खबर भी पढ़ें...
नए संसद भवन का इनॉगरेशन:PM मोदी गांधी को नमन कर हवन में बैठे, सेंगोल को साष्टांग प्रणाम कर स्पीकर की चेयर के पास स्थापित किया
हवन और मंत्रोच्चार के बीच प्रधानमंत्री नरेंद्र मोदी ने नई संसद का उद्घाटन किया। पूजन के बाद तमिलनाडु के मठों से आए अधीनम ने PM मोदी को सेंगोल सौंपा। प्रधानमंत्री ने साष्टांग प्रणाम के बाद इसे संसद में स्पीकर की कुर्सी के बगल स्थापित किया। इस दौरान लोकसभा स्पीकर ओम बिड़ला उनके साथ मौजूद थे। पूरी खबर यहां पढ़ें...